L’Ajuntament de Sagunt i l’EVHA firmen la cessió dels terrenys de la Gerència i Fusió per a construir 200 vivendes
17 d’abril 2024

![](/media/vtcp41jq/170424-cessió_terrenys_ehva_c.jpg?width=850&height=637.5)

L’Ajuntament de Sagunt i l’Entitat Valenciana d’Habitatge i Sòl (EVHA) han concretat hui la cessió dels terrenys de la Gerència i Fusió per a la construcció de 200 vivendes de lloguer social. Davant notari, l’alcalde del municipi, Darío Moreno,  i el director general de l’EHVA, Ernesto Fernández, han firmat l’escriptura de cessió dels terrenys municipals. «**En setembre de 2023, el Ple va aprobar la cessió d’estes dos parcel·les i hui la concretem amb esta firma. Estem un pas més a prop d’iniciar la construcció d’eixos 200 habitatges**», ha declarat Darío Moreno.

Gràcies a la cessió dels terrenys municipals i una ajuda de 7 milions d’euros de Fons Europeus procedents del Pla de Recuperació, Transició i Resiliència del Govern d’Espanya, la Generalitat Valenciana construirà dos edificis: un de 5 plantes i 55 vivendes, al carrer Pavía, i un de 7 altures amb 145 vivendes, a l’avinguda del Barraquer. En total, seran al voltant de 500 persones les qui podran optar a estos habitatges.

Segons ha informat la Conselleria de Vivienda, una vegada concretada la firma de l’escriptura de la cessió de les parcel·les, s’iniciarà la licitació pública per a adjudicar la promoció, construcció i gestió de les vivendes, que es destinaran a lloguer social almenys, durant 50 anys. Segons les condicions que marquen les ajudes europees, les obres hauran d’estar finalitzats l’any 2026, fet pel qual l’Ajuntament ha garantit «**que agilitzarà al màxim possible les tramitacions de les llicències**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-l-evha-firmen-la-cessio-dels-terrenys-de-la-gerencia-i-fusio-per-a-construir-200-vivendes/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-l-evha-firmen-la-cessio-dels-terrenys-de-la-gerencia-i-fusio-per-a-construir-200-vivendes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-l-evha-firmen-la-cessio-dels-terrenys-de-la-gerencia-i-fusio-per-a-construir-200-vivendes/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-l-evha-firmen-la-cessio-dels-terrenys-de-la-gerencia-i-fusio-per-a-construir-200-vivendes/)